O'zbekistonda bojxona organlariga qabul qilinganlar majburiy qayta tayyorgarlikdan o'tadi

Prezident tomonidan imzolangan qonun bilan “Davlat bojxona xizmati to'g'risida”gi hujjatga qo'shimcha va o'zgartishlar kiritildi. Bu haqda Adliya vazirligi axborot xizmati xabar berdi.
Kiritilgan o'zgarishlarga ko'ra, bojxona organlarining:
Bojxona organlarida lavozim va ularga muvofiq maxsus unvonlar qo'mita raisi tomonidan tasdiqlanadi. Shuningdek, organlarga qabul qilingan xodimlar majburiy tartibda birlamchi kasbiy qayta tayyorgarlikdan o'tadi.
Sodir etgan jinoyati uchun ilgari hukm qilingan fuqarolar qo'llangan jazo turidan, sudlanganlik holati tugatilganidan yoki olib tashlanganidan qat'i nazar, bojxona organlariga xizmatga qabul qilinmaydi.
Davlat bojxona qo'mitasi raisining buyrug'i bilan O'zbekiston yoki chet davlatning OTM va tashkilotlariga magistratura mutaxassisliklari bo'yicha o'qishga yuborilgan bojxona organi xodimi o'qish davrida oxirgi egallagan lavozimidagidan kam bo'lmagan miqdorda pul ta'minoti saqlangan holda bojxona organlarining ixtiyorida qoldiriladi.
Avvalroq Shavkat Mirziyoev huzurida bojxona ma'murchiligi bo'yicha yig'ilishda bojxona sohasida 2022 yilda bo'ladigan o'zgarishlar ma'lum qilingandi.